Salam. Hər vaxtınız xeyir. Mən bilmək istəyirəm əcnəbi vətəndaşlar üçün 5 illik daimi yaşayış vəsiqəsini vaxtı bitdikdən sonra asan xidmət mərkəzində dəyişmək mümkündür ya yox? Miqrasiya xidməti asan xidmət mərkəzində dəyişmək mümkündür dedi.
Əcnəbilərə və vətəndaşlığı olmayan şəxslərə Azərbaycan Respublikasının ərazisində daimi yaşamaq üçün icazənin verilməsi (müddətinin uzadılması) xidməti ilə bağlı istənilən “ASAN xidmət” mərkəzinə müraciət etmək olar. Daimi icazənin verilməsi (və ya müddətin uzadılması) ilə bağlı mövcud icazənin müddətinin bitməsindən 3 ay əvvəl müraciət etmək lazımdır. Müvafiq icazə əsasında azı 2 il Azərbaycan Respublikasının ərazisində müvəqqəti yaşayan əcnəbilər və vətəndaşlığı olmayan şəxslər Azərbaycan Respublikasının ərazisində daimi yaşamaq icazəsi almaq üçün vəsatət verə bilərlər. Əsaslar barədə ətraflı məlumat əldə etmək üçün Miqrasiya Məcələsinin 45.0.1–45.0.7-ci maddələri ilə tanış ola bilərsiniz. Tələb olunan sənədlər və dövlət rüsumu barədə məlumat əldə etmək üçün bu linkə daxil ola bilərsiniz: https://asan.gov.az/az/service/asan-xidmetler/miqrasiya-xidmetleri/ecnebilere-ve-vetendasligi-olmayan-sexslere-azerbaycan-respublikasinin-erazisinde-daimi-yasamaq-icazesinin-verilmesi-mueddetinin-uzadilmasi